Obecné zastupiteľstvo v Heľpe podľa § 6 ost. 1 a § 4 ods. 3 písm. g) zákona č. 369/1990 Zb. o obecnom zriadení v znení neskorších predpisov a podľa § 7 zák. č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov sa uznieslo dňa    na tomto všeobecne záväznom nariadení, ktorým sa určuje metodika poskytovania dotácií z rozpočtu obce Heľpa (ďalej len VZN)
Prílohy: VZN 3/2012 – dotácie z rozpočtu obce
-	Formulár žiadosti
-	Zmluva o dotácii
-	Vyúčtovanie

Zverejnené pred schválením k pripomienkovaniu: 26.09.2012
Schválené uznesením OcZ číslo  200/2012
Vyhlásené po schválení dňa: 15. 10. 2012
Zvesené po schválení dňa. 30. 10. 2012
Účinnosť nadobúda dňa: 1. 11. 2012

OBEC HEĽPA

Všeobecne záväzné nariadenie
č. 3/2012
o poskytovaní dotácií z rozpočtu obce

Zverejnené pred schválením k pripomienkovaniu : 26.09.2012
Schválené uznesením 	200/2012	zo dňa : 	12. 10. 2012	 
Vyhlásené po schválení dňa : 	15. 10. 2012					  	
Účinnosť nadobúda dňa : 	1. 11. 2012					

V š e o b e c n e  z á v ä z n é   n a r i a d e n i e  
č.  3/2012
o poskytovaní dotácií z rozpočtu obce

          Obecné zastupiteľstvo v Heľpe podľa § 6 ost. 1 a § 4 ods. 3 písm. g) zákona č. 369/1990 Zb. o obecnom zriadení v znení neskorších predpisov a podľa § 7 zák. č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov sa uznieslo dňa         na tomto všeobecne záväznom nariadení, ktorým sa určuje metodika poskytovania dotácií z rozpočtu obce Heľpa (ďalej len VZN)

§ 1 
Účel VZN
1 Účelom tohto VZN je stanoviť podmienky pre poskytovanie dotácií z rozpočtu obce Heľpa.
2. Dotáciu je možné poskytnúť na:
- podporu všeobecne prospešných služieb
- podporu všeobecne prospešných alebo verejnoprospešných účelov

§ 2
Základné pojmy
Na účely tohto VZN sa rozumie
1. „Dotácia“ - nenávratný finančný príspevok poskytnutý z rozpočtu obce.
2. „Žiadateľ“ 
- a)  právnická osoba alebo fyzická osoba – podnikateľ, ktorá má sídlo alebo trvalý pobyt na území obce alebo ktorá pôsobí, vykonáva činnosť na území obce, alebo poskytuje služby obyvateľom obce a to na podporu všeobecne prospešných služieb, všeobecne prospešných alebo verejnoprospešných účelov, na podporu podnikania a zamestnanosti,
- b) právnická osoba, ktorej zriaďovateľom je obec Heľpa, a to na konkrétne úlohy a akcie vo verejnom záujme alebo v prospech rozvoja územia obce,
- c) iná obec alebo vyšší územný celok, ak zabezpečuje niektoré úlohy pre obec, alebo ak ide o poskytnutie pomoci pri likvidácii následkov živelnej pohromy, havárie alebo inej podobnej udalosti na ich území.
3. „Všeobecne prospešné služby“ - poskytovanie sociálnej pomoci, humanitárna starostlivosť, tvorba, rozvoj, ochrana a prezentácia duchovných a kultúrnych hodnôt, vzdelávanie, rozvoj telesnej kultúry a služby na podporu regionálneho rozvoja a zamestnanosti.
4. „Všeobecne prospešný účel“ - rozvoj a ochrana duchovných a kultúrnych hodnôt, rozvoj vzdelania, telovýchovy, plnenie humanitnej pomoci v súvislosti s ohrozením života ľudí alebo pri postihnutí živelnou pohromou.

§ 3
Zdroje dotácií
          1. Finančné zdroje na poskytovanie dotácií sú každoročne vyčlenené v rozpočte obce v príslušnom roku.
          2. Finančné prostriedky určené ako dotácia podliehajú zúčtovaniu s rozpočtom obce a ich poskytnutím nemožno zvýšiť celkový dlh obce.
§ 4
Poskytovanie dotácií
          1. Dotácie, vyčlenené v rozpočte obce, ktoré nie sú priamo určené pre konkrétny subjekt, resp. podujatie, budú prideľované jednotlivým žiadateľom na základe nimi písomne predloženej žiadosti.
          2. Dotácie budú prideľované predovšetkým do týchto oblastí:
a) telovýchova a šport
b) záujmovo – umelecká činnosť a kultúrne aktivity
c) rozvoj školstva a vzdelávania
d) zdravotníctvo a sociálna oblasť
e) cirkev a charita

3. Na poskytnutie dotácie nemá žiadateľ právny nárok.
4. Dotácie sa neposkytujú politickým stranám, politickým hnutiam a ich koalíciám.

§ 5
Kompetencie pre schvaľovanie dotácií
                    Dotácie z rozpočtu obce schvaľuje:
- obecné zastupiteľstvo /ďalej OcZ / po predchádzajúcom prerokovaní vo finančnej komisii

§ 6
Žiadosť o poskytnutie dotácie z rozpočtu obce

		1. Žiadosť o dotáciu podáva žiadateľ na predpísanom tlačive, ktorého vzor je uvedený v prílohe č. 1 tohto nariadenia. Tlačivo žiadosti je k dispozícií priamo na obecnom úrade alebo na internetovej stránke obce www.helpa.sk.
 
		2. Žiadateľ je povinný vyplniť žiadosť podľa odseku 1 v zmysle tohto nariadenia. V prípade neúplnej žiadosti, resp. nesprávne vyplnenej žiadosti, obecný úrad písomne vyzve žiadateľa na doplnenie tejto žiadosti a určí náhradnú, aspoň 7-dňovú lehotu na doplnenie žiadosti. Ak nebude žiadosť doplnená v uvedenej náhradnej lehote, nebude tejto žiadosti vyhovené. Žiadosť je potrebné vyplniť strojom alebo na počítači, rukou vyplnené žiadosti nebudú akceptované.         

		3. Žiadosť musí podpísať štatutárny zástupca žiadateľa. 
	
4. Obec je oprávnená dodatočne požadovať od žiadateľa aj ďalšie písomné dokumenty potrebné na kvalifikované posúdenie podanej žiadosti.  
5. Termín na predkladanie žiadosti o poskytnutie dotácie je 31. december pre žiadosti na budúci kalendárny rok. V tomto termíne musia byť žiadosti doručené v podateľni na Obecnom úrade. 
      	6. Jeden žiadateľ môže podať v každej oblasti podľa § 4 ods. 2 len jednu  žiadosť v príslušnom kalendárnom roku.

§ 7
Kritéria na posudzovanie žiadosti o poskytnutie dotácie

1.	Všeobecné kritéria 
Špecifické kritéria pre jednotlivé oblasti podpory:
a)	telovýchova a šport
- členská a osobitne mládežnícka základňa klubu resp. združenia
- súťaž, v ktorej je klubom, združením obec reprezentovaná
- výkonnostná úroveň súťaže
- možnosti súťaží v športovom odvetví
- popularita športového odvetvia
- prínos pre reprezentáciu obce
- medzinárodná reprezentácia obce
- podpora športových aktivít detí a mládeže
b) záujmovo – umelecká činnosť a kultúrne aktivity
      - členská a mládežnícka základňa
      - podiel na propagácii obce, osobitne v zahraničí
      - história a tradícia skupiny a záujmovo – umeleckého telesa
      - možnosti využitia pre rozvoj kultúry a kultúrnych aktivít v obci
c) rozvoj školstva a vzdelávania
      - spoločenský význam a postavenie inštitúcie v obci
      - prínos a význam výchovného a vzdelávacieho zámeru projektu pre obyvateľov obce
      - záber projektu, intenzita, frekvencia a rozsah aktivity, veľkosť cieľovej skupiny
      - zameranie výchovných a vzdelávacích aktivít, zohľadnenie tradície, histórie,         ďalšieho rozvoja a iných významných potrieb obce
d) zdravotníctvo a sociálna oblasť
     - podpora aktivít zdravotne postihnutých občanov,
     - podpora vytvárania podmienok pre rozvoj kultúrnych a telovýchovno-športových        aktivít zdravotne postihnutých
     - prínos pre osvetovú, prieskumnú a vzdelávaciu činnosť,
e) cirkev a charita
     - podpora aktivít orientovaných na humanitárnu a charitatívnu činnosť voči        obyvateľom obce
     - humanitárne a charitatívne aktivity pre deti nezamestnaných, deti v detských        domovoch, občania v domovoch dôchodcov),
     - podpora vytvárania podmienok pre rozvoj aktivít kultúrnych, telovýchovno -športových a turistických aktivít detí bez rodín, a sociálne odkázaných rodín
     - podpora záujmovo – umeleckej činnosti a aktivít cirkvi.

§ 8
Posudzovanie a schvaľovanie žiadosti o poskytnutí dotácie
          	1. Žiadosť, ktorá neobsahuje požadované náležitosti podľa § 6 tohto VZN, bude vylúčená z ďalšieho schvaľovacieho procesu.
         	 
          	2. Pri posudzovaní žiadostí komisia:

•	preveruje, či žiadateľ o poskytnutie dotácie spĺňa požadované kritériá, uvedené v § 7 tohto všeobecne záväzného nariadenia,
•	zohľadňuje prínos predkladaného projektu pre rozvoj života v obci Heľpa
•	zohľadňuje, či žiadateľ vyúčtoval dotáciu v predchádzajúcom období, ak mu bola poskytnutá.

          	4. Komisia posúdi predložené žiadostí najneskôr do 15. dní od posledného termínu na podanie žiadosti a predloží OcZ návrh na poskytnutie dotácií, ktorý obsahuje:
	- zoznam predložených žiadostí,
- zoznam žiadostí, ktoré komisia neodporúča podporiť vrátane odôvodnenia,
- zoznam žiadostí, ktoré komisia odporúča podporiť vrátane navrhnutej výšky dotácie,
- mená a podpisy členov komisie OcZ,
5. OcZ rozhoduje o poskytnutí dotácie, alebo o nevyhovení žiadosti na svojom najbližšom zasadnutí po predložení návrhu komisiou. Uznesenie o poskytnutí, resp. neposkytnutí dotácie sa doručuje žiadateľovi.
6. Starosta vydá rozhodnutie o poskytnutí dotácie alebo o zamietnutí žiadosti do 31. januára príslušného kalendárneho roka. Písomné vyhotovenie rozhodnutia starostu sa doručuje žiadateľovi. 
7. Na základe schváleného uznesenia OcZ, alebo rozhodnutia starostu obce vypracuje Obecný úrad do 10 dní písomnú Zmluvu o poskytnutí dotácie z rozpočtu obce / príloha č. 2 k VZN/ a predloží ju na podpis starostovi. Uzavretie tejto zmluvy je podmienkou poskytnutia schválenej dotácie z rozpočtu obce. V tejto zmluve sa určia najmä podmienky čerpania a zúčtovania schválenej dotácie.
          	8. Na základe uzavretej zmluvy zabezpečí Obecný úrad prevod stanovenej finančnej čiastky na účet žiadateľa a následne kontrolu hospodárneho efektívneho a účinného spôsobu využitia poukázaných finančných prostriedkov.
        	9. V prípade, ak sa následnou kontrolou zistí, že v žiadosti boli uvedené nepravdivé údaje, túto je povinný žiadateľ vrátiť na účet obce Heľpa.
         	10. Orgán obce, ktorý dotáciu schválil, môže v odôvodnených prípadoch na základe žiadosti subjektu, ktorému bola poskytnutá dotácia z rozpočtu obce, schváliť zmenu účelu jej využitia. Táto skutočnosť musí byť doložená dodatkom k uzavretej zmluve.
§ 9
Vyúčtovanie dotácie

          1. Žiadatelia, ktorým bola dotácia poskytnutá, sú povinní bezodkladne po jej použití, najneskôr do 30. novembra príslušného kalendárneho roku, v ktorom bola poskytnutá, predložiť obci Heľpa prostredníctvom obecného úradu zúčtovanie podľa vzoru / príloha č. 3 / a platného zákona o účtovníctve a súvisiacich predpisov.
          2. Nevyčerpané finančné prostriedky musia byť vrátené na účet obce, z ktorého boli poskytnuté do 5 dní odo dňa vyúčtovania, najneskôr však do 30. novembra príslušného kalendárneho roka v ktorom bola dotácia poskytnutá.
          3. Vrátenie nevyčerpanej dotácie v hodnote 1 € a nižšej sa nepožaduje.
          4. Žiadateľ, ktorý nepredloží zúčtovanie dotácie v zmysle § 9 ods. 1  tohto VZN alebo použije túto dotáciu na iný účel ako bol určený, je povinný bezodkladne po plánovanom termíne podujatia, tieto finančné prostriedky vrátiť, najneskôr však do 20. decembra príslušného roka.
5. Hlavný kontrolór obce v termíne do 31 decembra, vyhotoví zoznam žiadateľov, ktorým bola dotácia poskytnutá s vyhodnotením vyúčtovania a účelu použitia dotácie odstúpi ho starostovi a predsedovi komisie.
§ 10
Sankcie

Žiadateľ, ktorý použil finančné prostriedky v rozpore  týmto VZN je povinný zaplatiť obci sankciu vo výške 3 Euro za každý deň neoprávneného použitia finančných prostriedkov. 

§ 11
Záverečné ustanovenia

2. Toto všeobecne záväzné nariadenie nadobúda účinnosť dňom 1.novembra 2012.
–––––––––––––––––––––––––––––––––––––––––––––––––––––––––––––––––––––––––––––––
Vyvesené na úradnej tabuli dňa:  15. 10. 2012
Zvesené z úradnej tabule dňa: 30. 10. 2012
                                                                                                          Jozef Fillo
                                                                                                        starosta obce
Prílohy:
1) Žiadosť o dotáciu
2) Zmluva o poskytnutí dotácie z rozpočtu obce 
3) Vyúčtovanie dotácie